open-index/open-wikipedia-markdown huggingface dataset:
Wilhelm Christophersen

**Wilhelm Christopher Christophersen** (født 15. desember 1832 i Brevik, død 26. juli 1913) var en norsk jurist, diplomat og politiker (V). Han var utenriksminister i Gunnar Knudsens første regjering 1908–1910.

Christophersen ble cand.jur. i 1859. Han tjenestegjorde i den norsk-svenske utenrikstjenesten, og var fra 1864 stasjonert en rekke steder rundt i verden. Han var sentral i utarbeidelsen av «lov om konsulatvæsen» – loven som bidro til unionsoppløsningen i 1905.

Christophersen var den første utenriksministeren som tok i bruk Parkveien 45 (Villa Parafina) som utenriksministerbolig, før dette år var bygningen statsministerbolig.

Han ble utnevnt til ridder av St. Olavs Orden i 1874, forfremmet til kommandør av 1. klasse i 1885, og fikk storkorset i 1907. Han hadde også storkorset av den britiske Victoriaordenen, av den franske Æreslegionen, og en rekke andre ordener.

## Referanser




## Eksterne lenker
*
Johannes Irgens

**Johannes Irgens** (1869–1939) var en norsk diplomat, jurist og politiker (H). Han var Norges utenriksminister i to regjeringer fra 1910 til 1913, ambassadør 1905–10 og 1916–39, og amtmann i Hedmark 1914–16. Den lengste delen av sin virksomhet hadde han som ambassadør i Roma fra 1922 til 1939.

## Liv og virke
Han var sønn av dosent Marcus Fredrik Irgens og Julie Martine Nicoline Dyrgreen. Faren var dosent ved Landbrukshøyskolen i Ås, og døde da Johannes var syv år. Familien flyttet da til Oslo. I 1887 ble han student fra Oslo katedralskole, studerte deretter jus ved universitetet i Kristiania, og ble cand.jur. i 1892. Den 9. november 1892 giftet han seg med Minda «Lilla» Marie Gulbranson (1872-1938), datter av Minda Ramm Juell (1844-1913) og godseier cand.jur Carl August Gulbranson (1831-1910). Johannes og Lilla Irgens fikk tre sønner, blant dem diplomaten Francis Irgens og den katolske presten Henrik Irgens.

I årene 1892 til 1895 var Irgens attaché med konsulatstipend i Bordeaux og senere i Antwerpen. Fra 1895 arbeidet han som advokat, og ble høyesterettsadvokat i 1900. Han var formann i Det Norske Studentersamfund i 1897. I 1905 gikk han i diplomatisk tjeneste igjen, først som norsk sendemann i USA, og fra høsten som Fridtjof Nansens assistent i London. Nansen trakk seg tilbake i 1908 og Irgens overtok samme år som Norges ambassadør i London.  

Fra 1910 til 1913 var han utenriksminister i først Wollert Konows regjering, deretter i Jens Bratlies regjering. Fra 1916 var han norsk minister i København, og fra 1922 i Roma.

Amtmannen i Hedmark, Gregers Gram, hadde flere internasjonale oppdrag som voldgiftsdommer. I 1914 ble Irgens konstituert amtmann mens Gram meglet i internasjonale bergverkstvister i Marokko. Gram fikk avskjed fra amtmannsstillingen i oktober 1915, og Irgens ble konstituert videre.

Hans memoarer *En norsk diplomats liv* ble utgitt av sønnen etter hans død.

Som vanlig er i diplomatiet, ble Irgens tildelt en rekke ordener og utmerkelser for sitt virke:

* 1906: ridder av 1. klasse av St. Olavs Orden
* 1909 kommandør med stjerne av St. Olavs Orden
* 1930: Kong Haakon VIIs jubileumsmedalje 1905–1930
* Storkors av den danske Dannebrogordenen
* Storkors av den belgiske Leopoldsordenen
* Storkors av den greske Frelserens orden
* Storkors av den italienske Sankt Mauritius' og Sankt Lasarus' orden
* Storkors av den nederlandske Oranje-Nassau-ordenen
* Storkors av den rumenske Stjerneordenen
* Storkors av den britiske Victoriaordenen
* Storkors av den spanske Karl IIIs orden
* 1. klasse av den japanske Den oppadstigende sols orden
* Ridder av den svenske Nordstjerneordenen

## Referanser


## Eksterne lenker
* 
*
Adelaide Hall

**Adelaide Hall** (født 20. oktober 1901 i Brooklyn, død 7. november 1993 i London) var en amerikansk-engelsk jazzvokalist, kjent fra et titall musikaler, verdenshits og over 70 plateinnspillinger, i 1991 rangert som den musiker med lengst opptakshistorie.

Hun debuterte i musikalen «Shuffle along» (1921), underholdt på Cotton Club, utviklet sin signaturmelodi i en ordløs (scat-forløper) tolking av *Creole love call* (fra en turne med Duke Ellington i 1927) og fikk hit'en *I can't give you anything but love, baby*  fra Broadway-musikalen «Blackbirds» (1928). Hun flyttet til England (1938) initielt for Edgar Wallaces «The sun never sets». Der ble Hall den høyest betalte artist (måling utført 1941) og den første fargede med langtids kontrakt for BBC. Hun var sentral i Francis Ford Coppolas film *Cotton Club* (1984).

## Referanser

## Eksterne lenker
* 
* 
* 
* 
* 
*  greatblackbritons.com  med kort biografi
Laila Goody

**Laila Elin Goody** (født 1971) er en norsk skuespiller.  Hun ble utdannet ved Statens teaterhøgskole fra 1991 til 1994. Hun er gift med den norsk skuespilleren Anderz Eide, og var tidligere gift med skuespilleren Jan Sælid.

Hun fikk Gullruten 2002 i klassen beste kvinnelige TV-skuespiller for *[[Rosmersholm (2001)|Rosmersholm]]* og Gammleng-prisen i klassen skuespiller i 2004.

Hun ble i 2003 tildelt Heddaprisen for «fremragende sceneprestasjon» for rollen som Cathrine i Bevis av David Auburn på Trøndelag Teater.

Laila Goody er fra Kalhammaren i Stavanger og var elev ved Stavanger katedralskole.

## Filmografi
### Filmer
* *Markus og Diana* (1996) - Diana
* *[[Maja Steinansikt]]* (1996) - Birgitte
* *[[1732 Høtten]]* (1998) - Victoria
* *[[Ballen i øyet]]* (2000) - Denise Larsen
* *[[Rosmersholm]]* (2001) (TV-film) - Rebekka West
* *[[Jonny Vang]]* (2003) - Tuva
* *[[Den som frykter ulven]]* (2004) - Sara Rask, Psykolog ved Lindberg psykiatriske sykehus
* *[[Som du ser meg]]* (2012) - Lise Gundersen 
* *[[Bølgen (2015)|Bølgen]]* (2015) - Margot Valldal, senterleder ved Geiranger skredsenter
* *[[Prosjekt Z]]* (2021)
* *[[HAN (film)|HAN]]* (2021)
* *[[Min fantastiske fremmede]]* (2024)

### TV-serier
* *[[Hotel Oslo]]* (1997) - Sara
* *[[Fox Grønland]]* (2001) 
* *[[Lekestue (TV-serie 2002)|Lekestue]]* (2002) - Noras mor
* *[[En udødelig mann]]* (2006) - Else Sofie
* *[[Kodenavn Hunter]]* (2007) - Carina Bredesen
* *[[Neste sommer (TV-serie)|Neste sommer]]* (2015-2016) - Vigdis, Terjes eks-kone
* *[[Mammon (TV-serie)|Mammon]]* (2016) - Gunn Høgh 
* *[[ZombieLars]]* (2017) - Torill 
* *[[Valkyrien (TV-serie)|Valkyrien]]* (2017) - Grethe
* *[[Lykkeland (2018)|Lykkeland]]* (2018/2022)
* *[[Aldri voksen (TV-serie)|Aldri voksen]]* (2020-2021) - Rakel 

## Priser
* 2001: Per Aabels ærespris
* 2001: Nominert til Amandaprisen 2001 i klassen beste kvinnelige skuespiller for *Rosmersholm*
* 2002: Radioteatrets Blå fugl
* 2002: Gullruten 2002 i klassen beste kvinnelige TV-skuespiller for *[[Rosmersholm]]*
* 2003: Heddaprisen for rollen som Cathrine i *Bevis*
* 2004: Gammleng-prisen
* 2013: Nominert til Kanonprisen 2012 i klassen beste kvinnelige hovedrolle for *[[Som du ser meg]]*
* 2013: Amandaprisen 2013 i klassen beste kvinnelige skuespiller for *[[Som du ser meg]]*
* 2020: Heddaprisen i klassen beste kvinnelige medspiller for rollen som Irina i *[[Måken]]*

## Referanser


## Eksterne lenker
* Laila Goody hos Filmweb
* nationaltheatret.no: Laila Goody
*
Type 74

**Type 74** kan vise til:

* Mitsubishi Type 74 – japansk stridsvogn
* Type 74 (motorvognsett) – norsk motorvogntype basert på Stadler FLIRT
Ørland stasjonskapell

**Ørland stasjonskapell** er et kapell fra 1942 i Ørland kommune, Trøndelag fylke.

Kapellet tilhører Ørland flystasjon. Det lå tidligere utenfor flystasjonens hovedport og brukes både til sivile og militære kirkeformål. 

Kapellet ble revet i februar 2023 og er per mars 2024 lokalisert i soldatheimen på Ørland flystasjon.

## Referanser
T-84

**T-84** er en stridsvogn som blir produsert i Ukraina. T-84 er en nyere variant av den sovjetiske T-80UD, som igjen var en videreutvikling av T-64.

## Historie og utvikling
T-84 ble tatt fram på bakgrunn av T-64- og T-80-serien, utviklet av KMDB i Kharkiv.  Et av målene med utviklingsprosjektet var å gjøre Ukrainas våpenindustri uavhengig av den russiske, etter at Ukraina hadde hatt vanskeligheter med å levere tårn til T-80UD til Pakistan.  En av tiltakene er at T-84 har et ukrainskutviklet sveiset tårn for å erstatte det russiske støpte tårnet T-80 hadde.

Ukraina har aktivt markedsført T-84 med flere prototyper demonstrert for utenlandssalg.  Et eksempel er T-84-120 Yatagan, produsert for demonstrasjon for den tyrkiske hæren.

## Teknisk

Vognføreren sitter framme i skroget, med vognkommandøren til høyre og skytteren til venstre i tårnet.

Pansringen er av sveiset stål og forskjellige laminater.  Vogna har også et system, kalt Varta, for optiske mottiltak mot fiendtlig målfinning.  Det består av en laservarsler, infrarøde jammere og et system for å legge røyk eller tåke.

Kanonen er en 125 mm glattløpet kanon av type KBA3 med mulighet til å fyre AT-8 Songster panservernmissiler.  Disse lades av automatladeren på samme måte som vanlige granater.  Kanonen er fullstabilisert, og automatladeren er av karuselltype.  En 7,62 mm mitraljøse er montert koaksialt med hovedskytset, og en 12,7 mm mitraljøse er montert på tårntaket ved vognkommandørens luke.

Motoren er en dieselmotor av type 6TD-2 på 1&nbsp;200 hestekrefter.  Den er montert bak i skroget sammen med girkassen, som kan være manuell eller automatisk.  Tanker på 700 liter er internt i skroget, med 440 ekstra liter over beltene.  Dette gir en rekkevidde på 400 km på vei.  To tønner med 200 ekstra liter diesel hver kan monteres bak på skroget.

## Varianter
;T-84: Oppgradert T-80UD.
;T-84U: Oppgradert T-84 med pansrede belteskjørt, Kontakt-5 eksplosivt reaktivt panser på tårnet, forbedringer i ildledningssystemet.
;T-84 Oplot: Nytt tårn i vestlig stil, men fremdeles med 125 mm kanon.  Ammunisjonen i tårnet er beskyttet bak *blow-out*-paneler og den er skilt fra mannskapsrommet.  Ny type automatlader.  Et lite antall er i tjeneste med den ukrainske hæren.

## Kilder
* Globalsecurity.org om T-84 (lest 15. januar 2007 11:00)

## Eksterne lenker
* 
* Bilder og beskrivelse hos army-guide.com (engelsk)
Svorka Energi

**Svorka AS** er et energikonsern som eies av Surnadal kommune med 41&nbsp;%, Halsa kommune med 17&nbsp;%, Rindal kommune med 17&nbsp;% og Møre og Romsdal fylkeskommune med 25&nbsp;%. Hovedkontoret er på Skei i Surnadal, Svorka har også avdelingskontor i Orkland og Rindal.
Svorka har forretningsområder innenfor  leveranse av strøm, internett, tv, og entreprenørvirksomhet og salg av solcelleanlegg, varmepumper, elbillader og ladestasjoner.

Konsernet består av:
* Svorka Nett AS (100&nbsp;%)
* Svorka AS (100&nbsp;%)

Med følgende tilknyttede selskaper:
* Sund Bredbånd AS (84&nbsp;%)
* Vestlink AS (50&nbsp;%)
* Orkidenett AS (33&nbsp;%)
* RealNett AS (33&nbsp;%)
* Svorka Energi AS (100&nbsp;%)
* Svorka Fjernvarme AS (100&nbsp;%)
* El-­Co AS (100&nbsp;%) (elektrikertjenester)
* Sæter Kraft AS (52&nbsp;%)
* Svorka Elsikkerhet AS (70&nbsp;%)

## Svorka
Svorka AS er en kraftprodusent i Møre og Romsdal. Selskapet har forretningskontor i Surnadal. Selskapet har idag eierandel i disse energiverkene:
* Valsøyfjord kraftverk (eierandel 100&nbsp;%)
* Svorka kraftverk (50&nbsp;%, Statkraft 50&nbsp;%)
* Nordsvorka kraftverk (50&nbsp;%, Statkraft 50&nbsp;%)
* Svorka Fjernvarme (100&nbsp;%)
* Brandåa kraftverk (100&nbsp;%)
* Grytdalen kraftverk (eierandel 100&nbsp;%)

## Referanser


## Eksterne lenker
*
Maltose

**Maltose** eller **maltsukker** er et disakkarid bestående av to glukoseenheter. 
Maltose er mest vanlig i malt, og gir f.eks. vørterøl den søte smaken. Malt er et mellomprodukt ved hydrolyse av stivelse.
Östermalmstorg tunnelbanestasjon

**Östermalmstorg tunnelbanestasjon** er en stasjon på Stockholms tunnelbane som trafikkeres av T-bane 2 (rød linje). Den ligger mellom stasjonene T-Centralen, Karlaplan og Stadion. 

Stasjonen ble innviet 16. mai 1965 som den 59. stasjonen. Selve stasjonen ligger i fjell, ca. 38 meter under bakken.

Rød linje deler seg her. Hvis man kommer fra T-Centralen, kan man enten kjøre mot Ropsten eller Mörby centrum.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Hjulsta tunnelbanestasjon

**Hjulsta tunnelbanestasjon** er en stasjon på Stockholms tunnelbane som trafikkeres av T-bane 3 (blå linje). Den er endestasjon for linje 10 og ligger etter stasjonen Tensta. 

Stasjonen ble innviet 31. august 1975 som den 87. stasjonen på Stockholms tunnelbane. Inngangen er fra den søndre enden ved Hjulsta torg.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Laktose

**Laktose**, **melkesukker**, er et karbohydrat og en sukkerart som finnes i melk, men det smaker ikke like søtt som sukrose. Laktose er oppbygget av et glukosemolekyl og et galaktosemolekyl. Melk blir sur når melkesyrebakterier omdanner laktose til melkesyre.

En del mennesker er ikke i stand til å fordøye melk på grunn av laktoseintoleranse. Hos spedbarn var dette tidligere dødelig, men i dag kan de alvorligste følgene avverges ved alternativ diett og legetilsyn.,

## Referanser
Transcendentaletyde nr. 12 i b-moll (Liszt)

**Transcendentaletyde nr. 12 i b-moll («Chasse-Neige»)** er den aller siste av Transcendentaletydene til den ungarske komponisten Franz Liszt. Stykket er for piano, og ble første gang utgitt i 1826 i en samling kalt *Étude en douze exercices*. Den tredje (og mest spilte) versjonen ble utgitt i 1852, og det var også da den fikk det programmatiske tilnavnet *"Chasse-Neige"*. Navnet kan best oversettes til «snøstorm»; etyden blir da med andre ord et musikalsk bilde på kastevinder som virvler snø opp i luften. 

## Tekniske utfordringer
Etyden er en studie i tremoloer for begge hender. Det er også dette som fører til den ønskede «snøstorm-effekten». Melodien bytter hele tiden mellom hendene, og ofte må samme hånd spille både tremoloer og melodi på én og samme tid. Kryssende rytmer og raske kromatiske skalaer i begge hender er andre vanskeligheter pianisten støter på i stykket. Etyden starter og slutter rolig, mens midtpartiet inneholder kraftige klimaks.
Religionskritisk forlag

**Religionskritisk Forlag** ble stiftet i 1978. 

Forlaget har gitt ut bøker av Ronnie Johanson og Walid al-Kubaisi, kunstplakater av Rolf Groven, tegneserieheftet Jesus Kristus & Co samt en CD med taler av Arnulf Øverland og Ole Hallesby. Av bokutgivelsene kan nevnes antologiene *Luthers lille brune*, *Allahs lille brune* og *Guds lille brune* samt kritiske bøker om Jesus, Snåsamannen og Nostradamus.

I 2020 kom *Det nyeste testamente – Bibelen bind II*. Her har Ronnie Johanson samlet gudsord som skal være gitt oss etter at Bibelen ble skrevet. Blant annet har to norske biskoper mottatt slike åpenbaringer, men hovedvekten ligger på en lang rekke sektledere. Poenget har vært å vise hva det er mulig å få folk med på så sant de tror at en karismatisk leder har sine fullmakter direkte fra Gud.

## Referanser


## Eksterne lenker
*
Nyctereutes

* mårhund

***Nyctereutes*** er ei slekt i hundefamilien. Den omfatter bare én nålevende art, mårhund (*Nyctereutes procyonoides*), men det var flere utdødde arter med en vid utbredelse. Artene i slekta kjennes på tennene som er tilpassset et liv som opportunistiske altetere. Rovtennene har reduserte skjæreflater, og jekslene har store knuseflater.

## Utdødde arter
* *Nyctereutes tingi* – tidlig pliocen i Kina, primitiv art
* *?Nyctereutes barryi* – usikker, primitiv art fra Tanzania i tidlig pliocen
* *Nyctereutes sinensis* – tidlig pliocen til tidlig pleistocen i Kina, en mer utviklet art
* *Nyctereutes donnezani* – tidlig pliocen i Frankrike og Spania, en primitiv art
* *Nyctereutes megamastoides* – sein pliocen til tidlig pleistocen i Europa fra Spania til Georgia, en mer utviklet art
* *Nyctereutes vulpinus* – sein pliocen i Frankrike og Spania, revelignende og levde samtidig med *N.&nbsp;megamastoides*
* *Nyctereutes lockwoodi* – midtre pliocen i Etiopia, en primitiv art
* *Nyctereutes abdeslami* – sein pliocen til tidlig pleistocen i Marokko, en mer utviklet art
* *Nyctereutes* sp. – pliocen i Tyrkia, ofte regnet til *N. &nbsp;donnezani*, men er nok en egen art

De sørafrikanske fossilene fra plio-pleistocen som er blitt regnet til *Nyctereutes terblanchei*, stammer kanskje heller fra en sjakal eller rev.

De eldste funnene av den nålevende arten er fra midtre pleistocen i Kina.

*Nyctereutes vinetorum* fra Levanten i sein pleistocen kan være en stor form av den nålevende arten.

## Referanser


## Litteratur
* 
* 
* 

## Eksterne lenker
*
Arnold Ræstad

**Arnold Christopher Ræstad** (1878–1945) var en norsk politiker (V), jurist og nasjonaløkonom.

Han ble cand.jur. i 1900, og arbeidet som jurist fram til 1910, da han ble sekretær i Utenriksdepartementet, 1908–1909 som sekretær og kartkyndig ansatt som attaché hos den norske regjeringsadvokaten  Han var utenriksredaktør i *[[Tidens Tegn (avis)|Tidens Tegn]]* en kort stund. Han tok i 1913 juridisk dr.grad. med en avhandling om *Kongens strømme* (Statens farvann) og var fra 1913 til 1918 stipendiat i handelspolitikk og folkerett ved Universitetet i Kristiania.

Han var utenriksminister i Otto Blehrs andre regjering fra 22. juni 1921 til 31. mai 1922.

Ræstad var styreformann i NRK 1933–1945. Etter angrepet på Norge i 1940 fulgte han regjeringen og bidro til å skaffe alternative radiostasjoner til det tyskokkuperte NRK i Oslo. Han bisto også i regjeringens arbeid med å danne Nortraship, og han deltok i gulltransporten med å bringe Norges Banks gullbeholdning i sikkerhet i utlandet. Formann i Norges Banks direksjon (sentralbanksjef) Nicolai Rygg var igjen i det tyskokkuperte Oslo, og Ræstad ble utnevnt til ny formann 22. april 1940 og var dette under London-regjeringen 1940–1945. Her ble han kontroversiell da han hadde et gammeldags syn på pengepolitikk. 

Innen folkeretten har han utgitt *Norges høihetsret over Spitsbergen i ældre tid, En folkerets-historisk fremstilling* (1912), samt en oversikt over de viktigste lover og regler vedrørende sjøterritorium i *Revue general de droit international public* (1914). Innen nasjonaløkonomien utgav Ræstad en samling om *Norges Handels- og skibsfartspolitik* (1914), og en mindre håndbok i handelspolitikk, også i 1914.

## Bibliografi
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
## Referanser


## Eksterne lenker
*
Pinturicchio

**Pinturicchio**, egentlig **Bernardino di Betto Biagio** (født 1454 i Perugia i Italia; død 11. desember 1513 i Siena), var en italiensk renessansemaler. Hans freesker er fargesterke og rikt ornamenterte.

Tilnavnet *Pinturicchio* («den lille maleren») kommer fra hans lille kroppsstørrelse. Han signerte også selv noen av sine verker med dette navn. 

## Liv og verk
### Bakgrunn
Bernardino di Betto Biagio var sønn av Benedetto eller Betto di Blagio, i Perugia. 

### Lærling
Pinturicchio begynte sin kunstnerbane som lærling under Benedetto Bonfigli og likeså i verkstedet hos Fiorenzo di Lorenzo. Han ble ifølge Giorgio Vasari også påvirket av Perugino, som han var assistent for mens de fra 1481 til 1483 medvirket ved utsmykningen av det sixtinske kapell.

### Karriere
Foruten i Perugia og Roma arbeidet Pinturicchio i Orvieto, Spoleto, Spello og Siena, der han i 1502 bosatte seg. Fra 1502-1508 dekorerte han *Bibliteca Piccolomini* i Siena med malerier, blant annet «Aeneas Piccolomini presenterer Eleonora av Portugal for keiser Fredrik III».

Pinturicchio arbeidet først og fremst som freskomaler, men etterlot seg også religiøse historiemalerier og portretter. Han malte med en behagelig, berettende, dekorativ stil, uten dramatiske elementer. Hans farger har en intens lyskraft. Som en av de italienske renessansens første malere innførte han antikkens groteskornamentikk. 

For pave Alexander VIs regning dekorerte Pinturicchio en praktbolig i Vatikanpalasset, *Appartamento Borgia*.

**Cappella Bufalini;** I kirken *Santa Maria in Aracoeli* i Roma smykket Pinturicchio fra 1487-1489 *Capella Bufalini* med fresker av scener fra den hellige Bernardinus liv. Helgenen hadde forsonet familiene Bufalini og Baglione med hverandre, og for å stadfeste minnet av denne hendelsen, ba advokaten Niccolò Bufalini Pinturicchio om å male familiekapellets vegger. En av de imponerende freskene er «Den hellige Bernardinus begravelse» (se bilde). Men sin fargeprakt anses disse freskene å være blant de vakreste i Roma.

## Referanser


## Eksterne lenker
*
Fiorenzo di Lorenzo

**Fiorenzo di Lorenzo** (født omkring 1440 i Perugia, død 1522 samme sted) var en italiensk maler som tilhørte den umbriske skolen. Hans verk har for det meste religiøse tema.

## Referanser
Västra skogen tunnelbanestasjon

**Västra skogen tunnelbanestasjon** er en stasjon på Stockholms tunnelbane. Stasjonen ligger i den sørlige delen av bydelen Huvudsta i Solna kommune.

Stasjonen ble tatt i bruk 31. august 1975 og ligger i fjell 40 meter under bakken. Den har tre spor og to plattformer. Her finnes tunnelbanens lengste rulletrapp, 66 meter lang med 33 meters stigning. Stasjonen trafikkeres av T-bane 3 (blå linje) og utgjør grenstasjon for banegrenene mot Hjulsta og Akalla. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Stadshagen tunnelbanestasjon

**Stadshagen tunnelbanestasjon** er en stasjon på Stockholms tunnelbane. Stasjonen ligger i bydelen Stadshagen i den nordvestlige delen av Kungsholmen bydelsområde på øya Kungsholmen i Stockholms innerstad. 

Den trafikkeres av T-bane den blå linjen, og ligger mellom stasjonene Fridhemsplan og Västra skogen. 

Stasjonen ble åpnet 31. august 1975.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Stadshagen

**Stadshagen** er en bydel i Innerstaden i Stockholm. Den tilhører bydelsområdet Kungsholm. Bydelen grenser til Kungsholmen, Kristineberg, Marieberg samt til Huvudsta i Solna kommune. 

## Se også
*Stadshagen tunnelbanestasjon
Historiemaleri

**Historiemaleri** dreier seg om malerier som forestiller historiske hendelser og en sjanger,som skildrer  mytologiske, bibelske og historiske scener. Inntil midten av 1800-tallet var historiemaleriet den mest prestisjefylte av malerisjangrene.

## Se også
* Sjangermaleri
* Portrett
* Landskapsmaleri
* Stilleben
* Marinemaleri
*Arkitekturmaleri

## Eksterne lenker
* Museumsnett om historiemaleri
Huvudsta tunnelbanestasjon

**Huvudsta tunnelbanestasjon** er en stasjon på Stockholms tunnelbane. Den trafikkeres av T-bane 3 (blå linje).

Stasjonen ligger i bydelen Huvudsta i Solna kommune. Den ble innviet 19. august 1985 som den 95. stasjonen.

Stasjonen ligger i fjell, 25 meter under bakken, under Huvudsta sentrum, der også inngangen til stasjonen finnes.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Bernardinus av Siena

**Bernardinus av Siena**, (it. *Bernardino da Siena*) (født 8. september 1380 i nærheten av Siena, død 20. mai 1444 i Aguila – nå: L'Aquila) var en italiensk prest og predikant. Helgen (1450) med festdag 20 mai.

## Referanser
Hägersten

**Hägersten** er en bydel i bydelsområdet Hägersten-Liljeholmen bydelsområde i Söderort i Stockholm kommune.

Bydelen grenser til Aspudden, Midsommarkransen, Hägerstensåsen, Västertorp, Mälarhöjden og har vanngrense mot Gröndal og Ekerö kommune.
Spello

**Spello** er en by i Umbria i Italia med omkring 8400 innbyggere (år 2003).

## Referanser


## Eksterne lenker
*
Noble Sissle

**Noble Sissle** (født 10. juli 1889 i Indianapolis, død 17. desember 1975 i Tampa, Florida) var en amerikansk jazzkomponist og bandleder.

Han flyttet til Cleveland (1906), turnerte vaudeville og gospel i midt-vesten, flyttet til Baltimore (1915) der han deltok i Joe Porters «Serenaders» med bl.a. Eubie Blake som han skrev meget med i perioden frem til 1925.  Under James Reese Europe spilte Sissle i «Clef Club» (1916) som ga ut *Too much mustard* og *Castle walk*, samt den første verdenskrig, da i et ragtime-spillende militært orkester i Frankrike.  Etter drapet på Reese Europe ble Sissel bandleder (1919) og rekrutterte bl.a. en ung Sidney Bechet. Med Blake skrev han den helsvarte *Shuffle along* (1921) der man finner Josephine Baker og en debuterende Fredi Washington.  Deres andre var *Chocolate dandies* (1924), hvorpå duoen turnerte Europa (1925).  En av de første lydfilmene var *A phonofilm* med musikk av Sissle/Blake (1923).

I perioden 27-30 var han i Paris med eget band som i 1930 returnerte til USA og gjorde flere innspillinger, bl.a. Lena Hornes første plateutgivelse.  Tross sterke skader fra bilulykke (1936) fortsatte han som bandleder frem til 1960-tallet, og rekrutterte bl.a. Charlie Parker (1942).  Etterhvert tok han også opp jazzproduksjon.
Hans liv er skildret i Robert Kimball and William Bolcom, *Reminiscing with Sissle and Blake* (1973).

## Referanser


## Eksterne lenker
* 
* 
* 
* 
*  jass.com har en lengre biografi
*  cleveland.oh.us ditto
Kinda kanal

**Kinda kanal** er en kanal i Östergötland i sørøstlige Sverige. Den følger Stångån fra innsjøen Roxen, som Göta kanal passerer, sørover til innsjøene i Kindabygden, med Åsunden som den sydligste. De fleste delene følger åens naturlige løp som der har slusepassasjer parallelt med strømmen der det behøves. Det finnes 15 sluser. Den totale lengden på denne vannvei er cirka 80&nbsp;km. Kanalen ble bygget 1865&ndash;1871.

## Eksterne lenker

* Kinda kanals nettsted (svensk)
NHIndustries

**NHIndustries** (NHI) er et konsortium etablert i august 1992 for å designe og utvikle NH-90, og er også ansvarlig for produksjon, logistikkstøtte, markedsføring og salg av helikopteret. Det norske Forsvaret er blant brukerne av NH-90.

Ved etableringen var aksjefordelingen slik:
*Eurocopter 62,5 %
*Agusta 32 %
*Stork Fokker 5,5 %

Hovedkontoret ligger i franske Aix-en-Provence.  En NATO-organisasjon, NAHEMA (NATO Helicopter Management Agency) ble opprettet av deltakernasjonene i prosjektet i 1992, og har sitt hovedkvarter i tilknytning til NHIs hovedkontor.

## Eksterne lenker
* [
Synkemine

**Synkemine** er et anti-ubåt-våpen.

Minen skal ødelegge målet ved hjelp av sjokkbølger når minen eksploderer i nærheten av ubåten. Sprengladningen er vanligvis plassert i en tønne. Minen blir innstilt til å eksplodere på en bestemt dybde før man slipper den i vannet. Synkeminer brukes av både skip, helikopter og fly. 

## Se også
* Anti-ubåtkrigføring
Sturla

**Sturla** er et mannsnavn antagelig sideform av det norrøne ordet Styrlaug (Stridsvidd). Første ledd er **”styrr”**, som betyr ”ståk, strid”. Andre ledd **-laug** er vanligvis blitt avledet av ordet ”laug”, som betyr ”vann, vaskevann” (vi har ordet i lørdag, opprinnelig laugardag, vaskedag), og en har antatt at det siktet til ”hellig vann, vievann”. Vágslid peker på at det kan stamme fra det gammelgermanske verbet ”liugan”, som betyr ”gi et høytidelig løfte; love med ed”. Dette gir en langt bedre mening til de mange – laug navnene. Vi oversetter det her med ”vidd” i betydnignen ”vidd til; som har lovt seg til, avgitt et høytidelig løfte til” 

## Utbredelse
Allment på Island fra 900-tallet av. Sjelden (med til dels usikre belegg) i Norge i mellomalderen. Sturla er tatt opp igjen i moderne tid og har fått en viss utbredelse etter 1945. Sideform Sturle særlig i Hordaland. Den islandske høvdingætta sturlungene har fått navnet sitt etter ættfaren Sturla Tordsson d.e. (1115-1183) Sturlunga saga er en løs samling islandske ættesagaer. Det brutale drapet på ættefaren og øvrige ættefeidene i borgerkrigsaktige Sturlungetiden som skildres i Sturlunga saga ga muligens opphav til kallenavn verbet sturla ”skiple, uroe, fortulle”.

Sturla er et sjeldent navn som er mest brukt på Island og i Norge. I Norge var det i 2005 totalt 657 menn som hadde Sturla som første fornavn, og 549 menn som hadde Sturla som eneste fornavn.

|}

## Kjente personer med navnet
Personene i listen er ordnet kronologisk etter fødselsår.
* Sturla Tordsson den eldre (1116-1183)
* Sturla Tordsson(1214-1284)
* Sturla Sigvatsson, mektig islandsk mann, nevø av Snorre Sturlason
* Sturla Eik-Nes (1945–), norsk lege og fostermedisiner
* Svein Sturla Hungnes (1946–), norsk skuespiller
* Sturla Gunnarsson (1951–), canadisk-islandsk filmregissør
* Sturla Stålsett (1965–), norsk teolog og prest, sønn av Gunnar Stålsett
* Sturla Berg-Johansen (1967–), norsk komiker og programleder
* Sturla Eide (1975–), norsk felespiller og komponist
*Sturla Holm Lægreid (1997–), norsk skiskytter

## Annen bruk av navnet
* Idrettsforeningen Sturla, norsk friidretts- og håndballklubb fra Drammen.

## Referanser


## Eksterne lenker
*
Airbus Helicopters

**Airbus Helicopters** er Airbus Groups datterselskap for produksjon av helikoptre. Selskapet ble dannet som **Eurocopter** i 1992 da helikopteravdelingene til Aérospatiale og DaimlerChrysler Aerospace ble slått sammen. I juli 2000 fusjonerte også moderselskapene (samt CASA) og lagde selskapet European Aeronautic Defence and Space Company (EADS). I 2014 skiftet EADS navn til Airbus Group, mens Eurocopter skiftet navn til Airbus Helicopters.

Airbus Helicopters ligger dermed under morselskapet Airbus Group og driver med prosjekter og videreutviklingsprosjekter begynt på av de involverte parter, fra før de ble slått sammen.

Helikoptervirksomheten i Airbus sysselsetter cirka 20.000, hvorav 8.000 jobber ved fabrikken i Frankrike og 4.000 ved fabrikken i Tyskland. Mens selskapet bygger rundt 400 nye helikoptre i året, understøtter de hele 12.000 helikoptre globalt.

## Noen produkter
* BO 105
* AS 332 Super Puma 
* H225 Super Puma
* AS 350 Ecureuil
* AS 355
* AS 365 Dauphin 
* AS 550 Fennec 
* AS 565 Panther
* EC 120 Colibri
* EC 130
* EC 135
* EC 145 / BK 117 (med Kawasaki Heavy Industries)
* EC 532 Cougar
* EC 665 Tiger
* Surion et militært transporthelikopter som er produsert som et samarbeidsprosjekt mellom Korea Aerospace Industries (KAI), Agency for Defense Development (ADD) og Korea Aerospace Research Institute (KARI)
* Eurocopter X3

Gjennom konsortiumet NHIndustries hvor de eier 62,5 %, er de med å produsere NH90-helikopteret.

## Referanser


## Eksterne lenker
*
Stångådalsbanan

**Stångådalsbanan** er en svensk, uelektrifisert jernbane mellom Kalmar og Linköping via blant annet Hultsfred og Vimmerby. Banen har enkelt normalspor, strekningen Berga – Kalmar var opprinnelig smalsporet. Östra centralbanan er et tidligere jernbanenavn som omfattet de fleste deler av denne banen. Stångådalsbanan har persontrafikk som drives av Veolia Transport.

## Linjekart

|}

## Litteratur
* Eisenbahn- und Verkehrsatlas von Europa, J. J. Arnd, Leipzig 1897.

## Eksterne lenker
* 
* Trafikverket om Stångådalsbanan
SC Freiburg

**SC Freiburg** er en tysk fotballklubb fra byen Freiburg im Breisgau. Herrenes lag spiller i Bundesligaen i fotball for menn, damenes lag i Bundesligaen i fotball for kvinner. De spiller hjemmekampene på nye Europa-Park Stadion (siden 2021), som erstattet Schwarzwald Stadion som tidligere har hatt navnene Dreisamstadion (1954–2004), Badenova Stadion (2004–2011) og Mage Solar Stadion (2012–2014).

## Spillerstall
Oppdatert 28. august 2024.

### Utlånte spillere

## Plasseringer

## Referanser


## Eksterne lenker
*
Esercito Italiano

**Esercito Italiano** er hæren i Italia og en av forsvarsgrenene i det italienske forsvaret. Det er en frivillig vervet styrke med  militært personell og  sivilt ansatte (2020).

## Forband
*Mekanisert brigade «Granatieri di Sardegna»
*Mekanisert brigade «Aosta»
*Mekanisert brigade «Pinerolo» 
*Mekanisert brigade «Sassari»
*Bersaglieribrigade «Garibaldi»
* Kavaleribrigaden «Pozzuolo del Friuli»
* 132. panserbrigade «Ariete»
* Fallskjermjegerbrigade «Folgore»
* Alpjegerbrigade «Julia»
* Alpjegerbrigade «Taurinense»

## Utstyr

### Våpen til infanteriet
* Beretta AR70/90 – 5.56&nbsp;mm automatisk rifle
* Minimi – 5.56&nbsp;mm lett maskingevær
* MG 59/42 – 7.62&nbsp;mm maskingevær
* Dynamit Nobel Panzerfaust 3—rakettdrevet granat (RPG)

### Kjøretøy
* Ariete – Hovedstridsvogn (200)
* Leopard 1 – Hovedstridsvogn (120)
* Centauro – Armert kampstøtte kjøretøy (400)
* Dardo – Anti-infanteri-kjøretøy (200)
* VBC – Anti-infanteri-kjøretøy (249)
* VCC – Armert personellkjøretøy (Svært modifisert M113) (1638)
* M113 (882)

### Artilleri
* M109L selvkjørende haubits (192)
* FH-70 tauet haubits (80 + 80 (reserve))
* PzH 2000 selvkjørende haubits (70)
* Brandt 120&nbsp;mm bombekastere
* MLRS rakettutskytingssystem (22)
* MIM Hawk bakke-til-luft raketter (60+)

### Helikoptere
* Agusta A129 Mangusta – angrepshelikopter (60)
* AB 212 – taktisk transport (14)
* AB 412 – taktisk transport (20)
* NH-90 – taktisk transport (60)

## Grader og distinksjoner
### Offiserer
Kadettene gjennomgår den italienske krigsskolen, *Accademia Militare* i Modena, som er to-årig og gir en grunnleggende offisersutdanning. Som fenriker fortsetter de siden med tre år på *Scuola di Applicazione* i Torino. Efter ett år i Torino erhverves bachelorgrad og kadettfenriken forfremmes til løytnant. Etter to år til erhverves mastergrad.
 

### Spesialistbefal
Spesialistkorpset rektrutteres dels direkte fra det sivile blant ungdommer med studiekompetanse, dels fra befal med fire års tjeneste som sersjanter eller blant fast ansatte grenaderer med syv års ansiennitet. De er gitt en treårig utdanning som fører til en bachelorgrad og ansettelse som troppssjef. Antalet stillinger som spesialistbefal er 6.500.

### Befal
Befalskorpset rekrutteres fra de fast ansatte grenaderer. Antalet stillinger som befal er 10.900.

### Grenaderer
Alle grenaderer blir ansatt på åremål som * Volontari i Ferma Prefissata di 1 anno (VFP1) *, kontraktsoldater med ettårskontrakter. Blant disse rekrutteres siden * Volontari i Ferma Prefissata di 4 år (VFP4) *, kontraktsoldater med fireårskontrakter. Grenaderer med fast ansettelse, * Volontario den Servizio Permanente (VSP) *, rekrutteres deretter fra VFP4. Antalet stillinger som midlertidigt ansatte grenaderer er 23.000 og som fast ansatte er det 40.000.

## Referanser


## Eksterne lenker
*
Luktesans

**Lukt** er en kjemisk sans og kalles derfor også **luktesans**. Luktesansen har stor betydning for mange dyr, inkludert mennesket, men noen arter er mer avhengig av lukteapparatet (nesen) enn andre. Luktesansen er en av fem sanser i sanseapparatet. Sansecellene til lukte- og smakssansene ligger øverst i nesehulen. Mange arter blant tetrapodene har også en struktur i ganen kalt vomeronasalorganet, som kan oppfatte lukter.

Luktecellene sitter inni nesen. Når vi puster inn luft følger duftmolekyler i lufta med. Disse treffer luktestaver som er spesialiserte nerveceller inne i nesen. Ved hjelp av nervetråder er luktestavene direkte koblet til luktsenteret i hjernen. Det perifere nervesystem er sensoriske reseptorer for syn, hørsel, lukt og berøring, og er delt i det autonome nervesystem og det somatiske nervesystem. 

Hjernen bruker sin erfaring for å bestemme hvilken luft det er nesen lukter. Vi får over 10 000 lukteinntrykk i løpet av et døgn, og luktesansen spiller en viktig rolle for smakssansen. 
Luktesansen brukes til å finne mat, artsfrender, seksualpartnere, samt predatorer.
Luktesansen har stor innvirkning på humøret vårt. Vi blir tiltrukket av bestemte dufter, mens vi frastøtes av andre. Luktesansen danner utgangspunktet for en av verdens største industrier, produksjon av ulike typer parfyme.  

Mange pattedyr markerer sitt revir ved å legge igjen sin egen duft på planter der. Duften kan enten komme fra dyrets urin eller fra spesielle duftkjertler. De utsonderer også en bestemt duft når de er klare til å pare seg.  

De fleste pattedyr har en bedre utviklet luktesans enn mennesket. Fugler er lite spesielt kjent for å ha god luktesans, men forskning viser at fugler har bedre luktesans enn mennesket. Lukt er kanskje den viktigste av hundens sanser. Hunder kan oppfatte og kjenne igjen svært mange dufter vi ikke har mulighet for å kjenne. Enkelte hunderaser er derfor velegnet som narkotikahund og bombehund.

## Referanser
Mikojan-Gurevitsj

**Mikojan**, tidligere **Mikojan-Gurevitsj** (også kjent som **MiG**) er et Russisk (tidligere sovjetisk) forsvarsindustri-konsern oppkalt etter konstruktørene Artjóm Ivanovitsj Mikojan og Mikhail Gurevitsj. Selskapet ble etablert i 1939.

De er kjent for sin serie med jagerfly som startet med MiG-1 fra den andre verdenskrig. Blant de mest kjente er blant annet MiG-15, MiG-21 og dagens MiG-29.

## Liste over produserte fly
* MiG-1, 1940
* MiG-3, 1941
* MiG-5, 1942
* MiG-7, 1944
* MiG-9 'Fargo', 1947
* MiG-15 'Fagot', 1948
* MiG-17 'Fresco', 1954
* MiG-19 'Farmer', 1955, MiG's første supersoniske jagerfly
* MiG-21 'Fishbed'
* MiG-23 'Flogger-A/B', 1970
* MiG-25 'Foxbat', 1970
* MiG-27 'Flogger-D/J', 1975
* MiG-29 'Fulcrum', 1983
* MiG-31 'Foxhound', 1983
* MiG-33 'Fulcrum-E', 1989
* MiG-35 'Fulcrum-F', 2005
## Eksterne lenker
*
Joseph Marie Anne de Moyriac de Mailla

**Joseph Marie Anne de Moyriac de Mailla** (kinesisk navn: 馮秉正, pinyin: *Feng Bingzheng*, født 16. desember 1669 på slottet Maillac i Frankrike, død 28. juni1748 i Beijing i Kina) var en kinamisjonær tilhørende jesuittordenen. Han er kjent som kartograf og historiker.

Han trådte inn i jesuittordenen i 1686, ble sendt til Kina i 1701 og ankom først Macao den 16. juni 1703. Han virket i Kanton, Jiujiang (i Jiangxi) og i Beijing. I 1710 utgav han kart over Henan, Jiangnan, Zhejiang, Fujian og Taiwan. Han forfattet også historieverket *Histoire générale de la Chine* og bøker om kinesisk fromhet. Han introduserte andakten til Jesu hellige hjerte i Beijing. 

## Verk
* *Histoire générale de la Chine ou annales de cet empire*, douze volumes, Paris, 1777-1783.

## Referanser


## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
## Se også
* Liste over kinamisjonærer tilhørende jesuittordenen
Sidelinjeorgan

**Sidelinjeorgan** eller **sidelinje** er sanseorgan hos fisk som blir brukt til å registrere bevegelser og trykkendringer i det omgivende vannet. Sidelinjen er vanligvis synlig som en linje langs sidene av fisken, fra hodet og helt bak til halefinnen. På selve hodet er gjerne linjen forgrenet. Hos noen arter er deler av sidelinjeorganet modifisert til elektroreseptorer som kan registrere elektriske utladninger i omgivelsene. 

De fleste larver hos amfibiene har også et sidelinjeorgan, mens bare noen voksne amfibier har dette.

## Se også

* Fiskens anatomi

## Eksterne lenker
*
Vinnie Vincent Invasion

**Vinnie Vincent Invasion** var et amerikansk glam/hard rock/heavy metal-band som ble dannet i 1985 av tidligere KISS gitarist Vinnie Vincent.

## Siste Medlemmer
*Mark Slaughter – Vokal
*Vinnie Vincent – Gitar/Vokal
*Dana Strum – Bass
*Bobby Rock – Trommer

### Tidligere medlemmer
*Robert Fleischman – vokal

## Diskografi
**[[Invasion]]* 1986
**[[All Systems Go]]* 1988
**Vinnie Vincent Invasion (cd box)* 2003

## Eksterne lenker
* 
* 
* Fan side
* V.V.I. på MySpace
All Systems Go

***All Systems Go*** er et album av glam metal-gruppa Vinnie Vincent Invasion, utgitt i 1988.

## Sporliste

#«Ashes to Ashes» – 5:05
#«Dirty Rhythm» – 3:38
#«Love Kills» – 5:36
#«Naughty Naughty» – 3:30
#«Burn»  – 4:38
#«Star Spangled Banner»  – 5:31
#«Let Freedom Rock» – 4:44
#«That Time of Year» – 4:11
#«Heavy Pettin» – 4:38
#«Ecstacy» – 3:56
#«Deeper and Deeper» – 4:02
#«Breakout» – 2:01
#;Bonusspor på CD-utgivelse
#«The Meltdown» (Instrumental) – 2:01
#«'Ya Know' I'm Pretty Shot» (Instrumental) – 4:07

## Musikere
*Mark Slaughter – vokal
*Vinnie Vincent – gitar, bakgrunnsvokal
*Dana Strum – bass, bakgrunnsvokal
*Bobby Rock – trommer

## Kilder
* 

## Eksterne lenker
*
Arbeiderbevegelsens Presseforbund

**Arbeiderbevegelsens Presseforbund** (APF) er et landsdekkende fagforbund i Norge for journalister, redaktører, disponenter, layout-tegnere og fotografer. De fleste medlemmene arbeider innenfor mediekonsernet Amedia.

APF ble etablert i 1909 som *Norges socialdemokratiske presseforening* og har siden 1930 vært tilsluttet LO. Forbundet er Norges eldste forbund for journalister og redaktører i norsk presse.

APF er fullverdig medlemsforbund i LO og møter i LOs sekretariat, LOs representantskap og på LO-kongressen.

Forbundsleder er siden 2018 Nina Hanssen.

På 1970-tallet avtalte APF og Norsk Journalistlag (NJ) at NJ skulle overta APFs forhandlingsrett i Amedia. Dette er eneste gang LO har akseptert at et medlemsforbund har latt utenforstående forbund forhandle på vegne av LO-medlemmer. 

## Referanser


## Eksterne lenker
* 
*
Mannskoret Arme Riddere

**Mannskoret Arme Riddere** (**MAR**) er det offisielle mannskoret ved Universitetet i Bergen. Det ble stiftet 21. februar 1996 av medlemmer fra Studentkulturhuset Det Akademiske Kvarter i Bergen og Studentorkesteret Larmonien.

Formålsparagrafen lyder «At bedåre og begeistre med våre smektende mannsrøster og fortære vårt øl i festlig kameraderi».

## Musikalsk beskrivelse

MAR består av 24 studenter fordelt på fire stemmer (TTBB). Koret har forankring i den tradisjonelle mannskorlitteraturen og norske nasjonalromantiske verk, samt viser av Carl Michael Bellman m.fl. Koret synger også populærmusikk og egenprodusert, ofte humoristiske, tekster.

**Dirigenter**:
*Vår 1996 Guro Mo
*Høst 1996 - vår 1998 
*Høst 1998 - vår 2006 Jon Flydal Blichfeldt
*Høst 2006 - vår 2011 
*Høst 2011 - vår 2016 
*Høst 2016 - vår 2022 
*Høst 2022 - høst 2023 
*Vår 2024 - nå Morten Gundersen

MAR livnærer seg av opptredener for oppdragsgivere. Koret avholder hvert semester flere større og mindre konserter. Blant disse er jule- og vårkonserten på Det Akademiske Kvarter, og opptredenen på universitetstrappen på 17. mai. 

Koret samarbeider med andre studentkor i og utenfor Bergen**.** Mannskoret Arme Riddere er medlem av **[[Norges Korforbund]].** 

## Diskografi, film og litteratur

### Album

* 2001 - *Vi redder en jomfru ... hvis vi gidder det!*
*2005 - *Svinger Sverdet...*
*2016 - *Mannskoret Arme Riddere: 20 år (live)*
*2021 - *Akkurat der vi skal være*

### Singler og EP-er

*2016 - *Olav Trygvason (live)*
*2018 - *Arme Riddere 2018*
*2019 - *Nordnorsk Julesalme (live)*
*2019 - *Deilig er Jorden (live)*
*2020 - *Kdepak ty ptáčku hnízdo máš? (live)*

### Film
* 2016 - Mannskoret Arme Riddere 20 år - En jubileumsfilm

### Litteratur
* 2006 - *Mannskoret Arme Riddere - 10 år med festlig kameraderi* 
*2011 - *Mannskoret Arme Riddere - 15 år med hevet lanse*
*2015 - *Mannskoret Arme Riddere - Rett på tonen*
*2016 - *Mannskoret Arme Riddere - Kunsten at bedåre*
*2021 - *Mannskoret Arme Riddere - 25 år med MAR i monitor*

## Trivia

* MAR deltok i NM for mannskor høsten 2003 og kom på 2. plass.
*MAR laget musikk til NRKs fjernsynsserie «Fra loft og kjeller» i 2004 og 2005.
*I 2004 ble Vokalensembelet Skrik stiftet av tidligere medlemmer fra MAR og Sirenene.
* Koret deltok i TV2s Norske Talenter i 2014, hvor de kom til semifinalen.
*I 2019 bidro MAR med musikk og roller i teaterforestillingen *Faren* av Hanne Ramsdal. Forestillingen var den mest besøkte under teaterfestivalen *Cornerstones.*
*I forbindelse med Mannskoret Arme Ridderes 25-årsjubileum og Universitetet i Bergens 5-årsjubileum i 2021, ble det gitt to hagebenker – kalt «Ridderbenkene» – i gave til Muséhagen.

## Referanser


## Eksterne lenker
* 
*
Mise en scène

**Mise en scène** er et begrep for hva som er plassert på en scene i et teaterstykke eller en film, sceneoppstettet, og det kan være bruk av audiovisuelle virkemidler for å dramatisere teater eller film. Begrepet er fransk og betyr «å sette i scene». På norsk innebærer begrepene iscenesettelse og gestaltning det samme. 

Det er mange elementer i skuespill og i filmer som hjelper til med å veilede en seers oppmerksomhet. Det refererer til alt som er plassert på scenen eller foran kameraet – herunder også mennesker. Med andre ord, *mise en scène* er en oppsamlingsplass for alt som bidrar til den visuelle presentasjonen og helhetlige formgivningen til en produksjon.

Rent praktisk innebærer dette at man bruker blant annet bevegelser i kameraet og hos skuespillerne, scenografi, lyssetting, optikk klippetempo og lyddesign for å fortelle om karakterer og situasjoner. Slik forsterkes og dramatiseres hendelsen med audiovisuelle virkemidler.

## Lyssetting
Lys gir varme, liv, og ikke minst skygge, skaper spenning og uhygge.

* *Trepunkts lyssetting*.
** *Hovedlys forfra* – litt på skrå for objektet slik at bildet ikke blir flatt.
** *Utfyllingslys* – fra siden, fjerner skygger i ansiktet.
** *Motlys* – på skrå bak objektet, for å skape dybde i bildet.
* Bruke lyset som *virkemiddel* for å skape skumle scener – kun i bruke under-/ over-/ sidelys.

Lys måles i Kelvin-temperatur. For innendørsfunksjon må man stille inn i henhold til kunstbelysningens karakteristikk (en tradisjonell innstilling er 3200 Kelvin). Utendørs innstilling ligger gjerne på rundt 5600 Kelvin. På lyssetting kan man bruke «konversfiltere» for å få opp eller ned Kelvin-gradene i lyset.

## Referanser


## Eksterne lenker
*
Christine Kaufmann

**Christine Maria Kaufmann** (født 11. januar 1945 i Lengdorf i Steiermark i Østerrike, død 28. mars 2017 i München i Tyskland) var en tysk skuespiller.

## Liv og virke
### Bakgrunn
Hun ble født av tysk far og fransk mor. Moren var maskemakeren. Geneviève Gavaert. Faren var Luftwaffeoffiseren Johannes Kaufmann.

Kaufmann hadde også tsjirkassiske aner.

Moren var på grunn av krigen omkvartert, og det er derfor Kaufmann ble født i Lengdorf - uten at noen av foreldrene hadde noen tilknytning dit. Hun vokste opp i München.

Hun virket det meste av sin karrière i Tyskland. Hun bodde i München og i Hamburg.

### Skuespilleri
Hun begynte i barneballetten ved operaen i München, og debuterte på film i 1952 med *Im weißen Rößl*. Hun ble barnestjerne gjennom filmen *Rosen-Resli* fra 1954, en av de største vesttyske kinosuksesser.

I 1963 ble hun gift med den amerikanske skuespilleren Tony Curtis, og fikk døtrene Alexandra (1964) og Allegra (1966). Curtis og Kaufmann ble skilt i 1968. Hun ble kjent for et engelskspråklig publikum da hun spilte mot Kirk Douglas i *Town Without Pity*.

Senere har hun spilt i tyske filmer, blant annet Rolf von Sydows fjernsynsfilm *Wie ein Blitz*. Etter å ha hatt roller i fjernsynsserier som *Der Kommissar* og *[[Derrick]]* begynte hun å samarbeide med regissøren Werner Schroeter, og spilte i filmer som *Der Tod der Maria Malibran* (1971), *Willow Springs* (1973), *Goldflocken* (1976) og *Tag der Idioten* (1981).

Hun høstet også mye anerkjennelse for rollene som «Edith Harms-Schiele» (hustru av maleren Schiele) i Herbert Veselys film *Egon Schiele- Exzesse* (1981) og for roller i Rainer Werner Fassbinders filmer *[[Lili Marleen (film)|Lili Marleen]]* og *[[Lola (Fassbinder)|Lola]]*.

Kaufmann takket nei til hovedrollen i Stanley Kubricks *Lolita*. Rollen ble til slutt besatt med Sue Lyon.

Kaufmann var forretningskvinne og solgte kosmetiske produkter. Hun skrev bøker om helse og skjønnhet, i tillegg til to selvbiografier. Hun snakket tysk, fransk og engelsk.

Hun døde i München den 28. mars 2017 som følge av blodkreft. Hun ble 72 år gammel.

## Filmografi (utvalg)

## Bibliografi
* Liebestöter auf vier Pfoten (2006)
* Christine Kaufmann und ich (2005) 	
* Beauty guide (2002)	
* Der Himmel über Tanger (2001) 	
* Wellness care (2000)
* Zeitlos schön (1998)
* Meine Schönheitsgeheimnisse (1997)
* Libesgefecht – erotische Geschichten (1995)
* Frauenblicke (1992)
* Lebenslust – die Pflege der erwachsenen Schönheit (1990)
* Normal müßte man sein (1989)
* Körperharmonie (1985)

## Referanser


## Eksterne lenker
* 
* 
*
Martha’s Vineyard-tegnspråk

**Martha’s Vineyard-tegnspråk** var tegnspråket som ble brukt på øya Martha’s Vineyard utenfor Massachusetts’ kyst, fra tidlig på 1700-tallet til slutten av 1900-tallet. Det var bemerkelsesverdig fordi det ble brukt av både døve og hørende, noe som førte til at døvhet ikke ble noe hinder for deltagelse i det sosiale liv. Martha's Vineyard-tegnspråk er også bemerkelsesverdig  på grunn av dets rolle i utformingen av amerikansk tegnspråk.

Språket var i stand til å blomstre på Martha’s Vineyard på grunn av den høye andelen av døve på øya. I 1854, da øyas befolkning var på det høyeste, var gjennomsnittet i USA 1 døv per 5&nbsp;728. hørende, mens den på Martha's Vineyard var 1 per 155. I byen Chilmark, hvor det var flest døve, var så mange som 1 av 25 døve.

Hørende brukte av og til tegnspråk seg i mellom også, selv når det ikke var noen døve til stede. Barn brukte tegnspråk bak lærerens rygg, og voksne brukte tegnspråk seg i mellom i kirken.

## Se også
*Al-Sayyid-beduintegnspråk
*Adamorobe-tegnspråk
*Maya-tegnspråk
*Kata Kolok
*Nicaraguansk tegnspråk